recursal/SuperWikiNEXT-32B huggingface dataset:
व्यंग्यकार भूपेंद्र नाथ कौशिक "फ़िक्र" (७ जुलाई, १९२५-२७ अक्टूबर,२००७) आधुनिक काल के सशक्त व्यंग्यकार थे, उनकी कविता में बाज़ारवाद और कोरे हुल्लड़ के खिलाफ रोष बहुलता से मिलता है। हिमांचल प्रदेश के खुबसूरत इलाके "नाहन" में जन्मे फ़िक्र साहब के पिता का नाम पंडित अमरनाथ था और माता का नाम लीलावती था, पिताजी संगीत और अरबी भाषा की प्रकांड विद्वान थे। आध्यात्म के संस्कार फ़िक्र को बचपन में शैख़ सादी की फारसी हिकायत "गुलिस्तान" से मिले। प्रारंभिक शिक्षा संस्कृत और फारसी में हुयी। उच्च शिक्षा के लिए फ़िक्र जी अम्बाला छावनी आ गए। और यहाँ के राजकीय कॉलेज से अरबी, फारसी, उर्दू और अंग्रेजी की शिक्षा ली। नौकरी की तलाश में जबलपुर आना पड़ा, यहाँ आकर, बी. एस. एन. एल. में कार्यरत हो गए। कार्य करते करते ही इन्होंने व्यंग्य लिखना शुरू कर दिया, १९८६ में इन्हें सेवानिवृत्ति मिल गई और इन्होंने अपनी प्रथम कृति "कोलतार मैं अक्स" का प्रकाशन कराया। बनारस और जबलपुर आकाशवाणी से इनकी कवितायें आती रहीं, पहल, सारिका, कर्मवीर और अन्य हिंदी, उर्दू पत्र पत्रिकाओं में इनकी कवितायें प्रमुखता से प्रकाशित होती रहीं। मंच और मुशायरों आदि की फटकेबाजी से दूर रहने के कारण इनका प्रचार प्रसार नहीं हुआ, परन्तु इनकी रचनाओं ने एक बहुत बड़े वर्ग को प्रभावित किया, मध्यप्रदेश में ज्ञानरंजन, सेठ गोविन्ददास, मुक्तिबोध, हरिशंकर परसाई, दुष्यंत कुमार, बशीर बद्र आदि इनके समकालीन मित्र रचनाकार थे। २००५ में इन्हें साहित्य मनीषी अलंकरण मिला। स्वास्थ्य के चलते २७ अक्टूबर २००७ जबलपुर में इनका निधन हो गया।

कार्यक्षेत्र
------------

भूपेंद्र कौशिक "फ़िक्र" अरबी, उर्दू, पंजाबी, फारसी, हिंदी, संस्कृत, अंग्रेजी, तमिल, कन्नड़, प्राकृत, पाली आदि के प्रकांड ज्ञाता थे। इनकी कविता मुख्यतः नवचेतना और प्रगति का प्रतीक मानी जाती है। सरल और चुटीली भाषा उनके व्यंग्य का आधार है, दार्शनिक दृष्टिकोण में खलील जिब्रान से प्रभावित थे, धर्म, दर्शन, अरबी व्याकरण, संगीत, ज्योतिष पर उनकी गहरी पैठ थी। काफी वक़्त सरस्वती सरन कैफ, वाहिद काज़मी, फिराक गोरखपुरी के साथ काम किया। फ़िक्र साहित्यिक गुटबाजी से हमेशा ही दूर रहते थे। साहित्य के अलावा "फ़िक्र" अपने गृहस्थ जीवन को भी संतुष्ट करते थे तथा परिवार के लिए भी वे संपूर्ण आदर्श थे। उर्दू साहित्य में भी उन्होंने ऐसे ऐसे कवियों पर शोध किया जो आज तक भी शायद प्रकाश में न आये हों। साहित्य की हाल व्यवस्था देखते हुए उन्होंने कुछ वक़्त तक आलोचना का भी काम किया। उनके अनुसार, "साहित्य सजगता है, अपनी सजगता इतनी बुरी नहीं की घृणा की जाये।" उर्दू की कई कविताओं और संग्रहों पर उन्होंने टिप्पणियाँ लिखीं।

बाहरी कड़ियाँ
-------------

* भूपेंद्र नाथ कौशिक "फ़िक्र" की व्यंग्य रचनाएँ

Wikipedia Bhuepndra nath kaushik
पारंपरिक मालदीवियन पैटर्न का चयन
मालदीव की संस्कृति कई स्रोतों से ली गई है, जिनमें से सबसे महत्वपूर्ण श्रीलंका और दक्षिण भारत के किनारे से इसकी निकटता है। जनसंख्या मुख्य रूप से मानव-दृष्टिकोण से भारत-आर्य है।

प्रभावित
--------

मालदीव ढीवी भाषा भारत-ईरानी संस्कृत मूल का है और इसलिए सिंहला से निकटता से संबंधित है, जो उपमहाद्वीप के उत्तर से बाद के प्रभाव पर इंगित करता है।मालदीव पौराणिक कथाओं के अनुसार, अतीत में मालदीव पर शासन करने वाले राजा वंश ने इसकी उत्पत्ति की है।मालदीव इन प्राचीन राजाओं ने उपमहाद्वीप से बौद्ध धर्म लाया हो सकता है, लेकिन यह स्पष्ट नहीं है।

समाज
----

मालदीव में महिलाओं की स्थिति परंपरागत रूप से काफी अधिक थी, जैसा कि चार सुल्तानों के अस्तित्व से प्रमाणित किया गया था। महिलाएं घूंघट नहीं करती हैं, न ही वे सख्ती से अलग हैं, लेकिन स्टेडियमों और मस्जिदों जैसे सार्वजनिक स्थानों में महिलाओं के लिए विशेष वर्ग आरक्षित हैं। महिलाएं शादी के बाद अपने पतियों के नाम स्वीकार नहीं करती हैं बल्कि अपने पहले नाम बनाए रखती हैं। संपत्ति का विरासत पुरुषों और महिलाओं दोनों के माध्यम से होता है।

गीत
---

मालद्वीप में बहुत से गीत प्रसिद्ध हैं|सांस्कृतिक रूप से, मालदीव अपनी भाषा के माध्यम से उत्तरी भारत के प्रति कुछ संबंध महसूस करते हैं, जो उत्तर भारत की भाषाओं से संबंधित है। सबसे पुरानी पीढ़ी मालदीव हिंदी फिल्में देखना और हिंदी गाने सुनना पसंद करते हैं। कई लोकप्रिय मालदीवियन गाने हिंदी धुनों पर आधारित हैं। इसका कारण यह है कि इसी तरह की भाषा, समान लय और ताल विकसित होते हैं।मालदीव वास्तव में, मालदीवियों के लिए स्थानीय गीतों को हिंदी गीत में फिट करना बहुत आसान है।

लोक-साहित्य
-----------

मालदीवियन लोकगीत मालदीव की मौखिक परंपरा से संबंधित मिथकों, कहानियों और उपाख्यानों का शरीर है। भले ही 19 वीं शताब्दी के अंत में सिलोन एचसीपी बेल में ब्रिटिश आयुक्त द्वारा मालदीवियन मिथकों में से कुछ का संक्षेप में उल्लेख किया गया हो|

संदर्भ
------

1. ↑  Marcus, Anthony. 2012. "Reconsidering Talaq: Marriage, Divorce and Sharia Reform in the Republic of Maldives" in Chitra Raghavan and James Levine. Self-Determination and Women’s Rights in Muslim Societies. Lebanon, NH: Brandeis University Press  Archived 2017-10-10 at the Wayback Machine
2. ↑  HCP Bell, *The Máldive Islands: An account of the Physical Features, History, Inhabitants, Productions and Trade*. Colombo, 1883
3. ↑  Xavier Romero-Frias, *The Maldive Islanders, A Study of the Popular Culture of an Ancient Ocean Kingdom*, Barcelona 1999, ISBN 84-7254-801-5
**मानसिक स्वास्थ्य संस्थान एवं चिकित्सालय, आगरा**, जिसे पहले आगरा पागलखाने के नाम से जाना जाता था, १८५९ में ब्रिटिश राज में उत्तर प्रदेश की राज्य सरकार द्वारा स्थापित किया गया था। यह संस्थान सिकंदरा के पास बिलोचपुरा रेलवे स्टेशन के सामने १७२.८ एकड़ के परिसर में फैला हुआ है। इस संस्थान को मानव मानसिक विकारों पर उपचार, अनुसंधान और प्रशिक्षण के लिए भारत भर में जाना जाता है।

इतिहास
------

भारत में पहला पागलखाना ब्रिटिश सरकार द्वारा १७४५ में बंबई में और दूसरा १७८४ में कलकत्ता में स्थापित किया गया था। १८५७ के बाद ब्रिटिश सरकार द्वारा भारत के बड़े शहरों में कुछ और पागलखानों की भी स्थापना की गई, जिनमें १८५९ में स्थापित आगरा पागलखाना भी था। मानसिक स्वास्थ्य संस्थान एवं चिकित्सालय, आगरा की स्थापना सितंबर १८५९ में हुई थी, और १९२५ में इसका नाम बदलकर मानसिक अस्पताल आगरा कर दिया गया। पहले इसका प्रबंधन भारतीय पागलपन अधिनियम, १९१२ के प्रावधानों के तहत किया जाता था। आजकल इसे मानसिक स्वास्थ्य अधिनियम, १९८७ के प्रावधानों के तहत प्रबंधित किया जाता है। १९९४ में इसे भारत के माननीय सर्वोच्च न्यायालय द्वारा फिर से आगरा मानसिक आरोग्यशाला में बदल दिया गया, और इसे एक स्वायत्त संस्थान बना दिया गया जिसका उद्देश्य मानसिक रूप से बीमार व्यक्तियों के उपचार और देखभाल में सुधार करना और मानसिक स्वास्थ्य पर व्यावसायिक शिक्षा, प्रशिक्षण और अनुसंधान प्रदान करना था। ८ फरवरी २००१ को इसे फिर से मानसिक स्वास्थ्य संस्थान एवं चिकित्सालय आगरा का नाम दिया गया।

व्यावसायिक कोर्सेस
------------------

एमडी साइकेट्री, डीएनबी साइकेट्री, एम.फिल क्लीनिकल साइकोलॉजी, एम.फिल साइकेट्रिक सोशल वर्क, पोस्ट बेसिक डिप्लोमा इन साइकेट्री नर्सिंग, एवं मनश्चिकित्सा में लघु अवधि प्रशिक्षण कार्यक्रम ।

सन्दर्भ
-------

1. ↑  Qureshi, Siraj. "Agra mental asylum upgraded to research institute, will offer doctoral degrees in mental health". *India Today* (अंग्रेज़ी में). अभिगमन तिथि 2020-01-12.
2. ↑  "Officials of Agra Mental Hospital knocked on the door of Supreme Court, kept this demand". *News Track* (English में). 2019-11-20. अभिगमन तिथि 2020-01-12.सीएस1 रखरखाव: नामालूम भाषा (link)
3. ↑  "World Mental Health Day: आगरा में ही क्यों बना पागलखाना, इतिहास जुड़ा है अंग्रेज अधिकारियों से, पढ़िये हैरान करने वाली ये कहानी". *Patrika News* (hindi में). अभिगमन तिथि 2020-01-12.सीएस1 रखरखाव: नामालूम भाषा (link)
4. ↑  "Professional Courses | Institute of Mental Health & Hospital, Agra, UP (India)". *www.imhh.org.in*. अभिगमन तिथि 2020-01-12.

बाहरी कड़ियाँ
-------------

* आधिकारिक वेबसाइट
* राष्ट्रीय स्वास्थ्य पोर्टल Archived 2021-05-20 at the Wayback Machine (अंग्रेजी, हिंदी, गुजराती, बंगाली, तमिल और पंजाबी में उपलब्ध)
इस चित्र में PRR DD1 विद्युत रेलगाड़ी के कर्षण मोटर तथा उससे जुड़े अवयव दिखाए गये हैं। स्पष्टता के लिए शेष भाग नहीं दिखाये गये है।
वह विद्युत मोटर जो किसी गाड़ी (जैसे रेलगाड़ी या विद्युत से सड़क पर चलने वाली कोई गाड़ी) को चलाने (propulsion) के लिए उपयोग की जाती है, उसे **कर्षण मोटर** (traction motor) कहते हैं। 

सबसे पहले कर्षण के लिए डीसी सीरीज मोटर का उपयोग किया गया क्योंकि इसकी विशेषता है कि यह कम चाल पर अधिक बलाघ्र्ण (टॉर्क) उत्पन्न करती है और अधिक चाल पर कम बलाघूर्ण। और यही चीज गाड़ियों के लिए बहुत उपयोगी है (उन्हें कम चाल पर अधिक बलाघुर्ण लगाना पड़ता है और अधिक चाल पर कम बलाघुर्ण)।

बाद में एक फेजी प्रत्यावर्ती धारा से चलने वाला सीरीज मोटर का उपयोग किया गया। रचना की दृष्टि से यह डीसी सीरीज मोटर ही है जो डीसी के बजाय एक-फेजी एसी से चलायी जाती है। चूंकि डॅसी सीरीज मोटर एसी और डीसी दोनों से चलायी जा सकती है, इसलिए इसे 'यूनिवर्सल मोटर' भी कहते हैं। किन्तु प्रत्यावर्ती धारा से चलायी जाने वाली मोटरों की कोर ठोस लोहे की नहीं बनायी जाती बल्कि पट्टलित लोहे की बनायी जाती है ताकि भंवर धारा तथा हिस्टेरिसिस से होने वाली विद्युत-शक्ति का ह्रास कम किया जा सके।

कर्षण के लिए पहले प्रेरण मोटर तथा तुल्यकालिक मोटर का उपयोग नहीं किया जाता था क्योंकि इनकी बलाघूर्ण-चाल वैशिष्ट्य इस कार्य के लिए उपयुक्त नहीं था। किन्तु उत्कृष्ट अर्धचालक युक्तियों के आ जाने से और डिजिटल इलेक्ट्रॉनिकी में अत्यन्त विकास के परिणामस्वरूप अब परिवर्तनशील चाल ड्राइव का विकास हो गया है जिसके साथ अब ये मोटरें भी कर्षण के काम में आने लगीं हैं।
**भैरवी** हिंदुओं की एक देवी हैं जो दशमहाविद्याओं में से एक हैं। कुछ ग्रन्थों में वह त्रिमूर्ति से भी श्रेष्ठतर हैं। वें माता पार्वती की अवतार और भगवान शिव के भैरवनाथ अवतार की शक्ति या पत्नी हैं।

माता भैरवी

त्रिपुरभैरवी माता का मंदिर
--------------------------

वाराणसी की विशिष्ट शैली की सकरी गलियों में मां त्रिपुर भैरवी का मंदिर स्थित है। इस मंदिर के पास से गुजरने वालों के सिर मां के समक्ष अपने आप झुक जाते हैं। माना जाता है कि मां त्रिपुर भैरवी के दर्शन-पूजन से सभी प्रकार के दुःख दूर हो जाते हैं। मां का ऐसा महात्म्य है कि इनके आस-पास का पूरा मोहल्ला त्रिपुर भैरवी के नाम से जाना जाता है। मां त्रिपुर भैरवी का स्थान 10 महाविद्या में 5 वें नंबर का है। कहा जाता है कि मां की अद्भुत प्रतिमा स्वयं भू है। इनके भक्तों को सहज रूप से विद्या प्राप्त होती है। मान्यता के अनुसार मां अपने भक्तों को विद्या के साथ सुख-सम्पत्ति भी प्रदान करती हैं। छोटे से इस मंदिर में मुख्य द्वार के सामने मां की बेहद भावपूर्ण मुद्रा की प्रतिमा स्थापित है जो कि गली से दिखाई देती है। मंदिर परिसर में ही एक तरफ त्रिपुरेश्वर महादेव का शिवलिंग स्थापित है।

मंदिर में बड़ा कार्यक्रम कार्तिक मास में अनन्त चतुर्दशी को मां का जन्मोत्सव मनाया जाता है। इस दौरान मां का भव्य वार्षिक श्रृंगार भी किया जाता है। मां का श्रृंगार बेहद आकर्षक ढंग से किया जाता है। वहीं वर्ष में पड़ने वाले दोनों नवरात्र में मां का नौ दिन अलग-अलग ढंग से श्रृंगार किया जाता है। नवरात्र में मां के दर्शन के लिए दर्शनार्थियों की काफी संख्या बढ़ जाती है। जबकि सप्ताह में मंगलवार एवं शुक्रवार को भी मां के दरबार में दर्शनार्थी मत्था टेकते हैं। यह मंदिर सुबह 6 बजे से रात 10 बजे तक खुला रहता है। सुबह की आरती 9 बजे एवं रात की शयन आरती 10 बजे मन्त्रोच्चारण के बीच सम्पन्न होती है। वर्तमान में मंदिर के पुजारी पंडित ओमप्रकाश शास्त्री हैं। कैन्ट स्टेशन से करीब 8 किलोमीटर दूर स्थित इस मंदिर तक पहुचने के लिए गोदौलिया आटो द्वारा पहुंचकर पैदल गलियो में पहुंचा जा सकता है। वहीं इस मंदिर तक मीर घाट होते हुए भी पहुंचा जा सकता है।
**माकेमाके** (प्रतीक: 🝼) हमारे सौर मण्डल के काइपर घेरे में स्थित एक बौना ग्रह है। अंतर्राष्ट्रीय खगोलीय संघ द्वारा रखा गया इसका औपचारिक नाम "१३६४७२ माकेमाके" है। यह हमारे सौर मण्डल का तीसरा सब से बड़ा बौना ग्रह है और इसका औसत व्यास (डायामीटर) १,३६० से १,४८० किमी के आसपास अनुमानित है, यानि यम (प्लूटो) का लगभग तीन-चौथाई। माकेमाके का कोई ज्ञात उपग्रह नहीं, जो काइपर घेरे की बड़ी वस्तुओं में असामान्य बात है। इसकी खोज २००५ में हुई थी।

कक्षा और परिक्रमा
-----------------

माकेमाके सूरज से लगभग ५२ खगोलीय इकाईयों (यानि ७.८ अरब किमी) की दूरी पर है। इसकी परिक्रमा कक्षा सौर मण्डल के चपटे चक्र से २९ डिग्री के कोण (ऐंगल) पर है। इसे सूरज की एक परिक्रमा पूरा करने में लगभग ३०१ वर्ष लग जाते हैं।

रूप-रंग
-------

माकेमाके पर बहुत ही ठण्ड है और इसका औसत तापमान -२३२ °सेंटीग्रेड (या ३० कैल्विन) के आसपास है, जिस वजह से इसकी सतह पर मीथेन, इथेन और शायद नाइट्रोजन गैसों की जमी हुई बर्फ़ की मोटी तह है। इसी बर्फ़ीली सतह की वजह से माकेमाके का एल्बीडो (सफ़ेदपन या चमकीलापन) ०.८ है, जो काफ़ी अधिक माना जाता है। इन जमी हुई गैसों की वजह से यह भी सम्भावना है के जब माकेमाके परिक्रमा करता हुआ सूरज के थोड़ा पास आ जाता है तो यह सीमित मात्रा में उबलकर माकेमाके पर एक पतला वायुमंडल बना देती हैं। लेकिन जैसे ही माकेमाके सूरज से दूर होता है तो सम्भावना अधिक है के यह वायुमंडल जमकर बर्फ़ की तरह सतह पर गिर जाता है और फिर सतह के ऊपर सिर्फ़ खुले अंतरिक्ष का व्योम ही होता है।

उपग्रह
------

माकेमाके का कोई भी ज्ञात उपग्रह नहीं है।

नाम का स्रोत
------------

माकेमाके पोलीनेशिया क्षेत्र के ईस्टर द्वीप के धर्म में एक देवता थे जिनको मानवजाति की सृष्टि करने का श्रेय दिया जाता था। इस बौने ग्रह का नाम उन्ही पर रखा गया है। अंग्रेज़ी में माकेमाके को "Makemake" लिखा जाता है।

इन्हें भी देखें
---------------

* बौना ग्रह
* काइपर घेरा
* यम (प्लूटो)
* वरुण-पार वस्तुएँ

| द • वा • बसौर मण्डल |
| --- |
|  |
| **सूर्य** · बुध · शुक्र · पृथ्वी · मंगल · *सीरीस* · बृहस्पति · शनि · अरुण · वरुण · यम · *हउमेया* · *माकेमाके* · *एरिस* |
| **ग्रह** · **बौना ग्रह** · **उपग्रह** - चन्द्रमा · मंगल के उपग्रह · क्षुद्रग्रह · बृहस्पति के उपग्रह · शनि के उपग्रह · अरुण के उपग्रह · वरुण के उपग्रह · यम के उपग्रह · *एरिस* के उपग्रह |
| **छोटी वस्तुएँ**:   उल्का · क्षुद्रग्रह (क्षुद्रग्रह घेरा‎) · किन्नर · वरुण-पार वस्तुएँ (काइपर घेरा‎/बिखरा चक्र) · धूमकेतु (और्ट बादल) |



1. ↑  JPL/NASA (2015-04-22). "What is a Dwarf Planet?". *Jet Propulsion Laboratory*. अभिगमन तिथि 2022-01-19.
महसा के क़त्ल के ख़िलाफ़ प्रदर्शन
**महसा अमीनी** (कुर्दी: Mehsa Emînî, مەھسا ئەمینی, फ़ारसी: مهسا امینی) या **ज़ीना/झ़ीना अमीनी** (कुर्दी: Jîna Emînî, ژیەینا) एक ईरानी औरत थी जिसकी मौत ईरानी पुलिस हिरासत में शकी हालातों में हुई, सम्भावी तौर पर हिजाब न पहने पर उसका बेरहमी से क़त्ल किया गया था। अमीनी को पुलिस की मार्गदर्शन शाख़ (नैतिकता पुलिस) द्वारा गिरफ़तार की गई। ईरानी पुलिस की इस शाख़ आम तौर पर हिजाब नियमों के सार्वजनिक लागूकरण की निगरानी करती है। पुलिस की यह शाख़ के मुताबिक़ महसा के हिजाब ने सरकारी मापण्डों का उल्लंघन किया। लेकिन उसकी मौत के सम्बन्ध में पुलिस ने कहा कि उसे दिल का दौरा पड़ा था और दो दिन कोमा में रहने के उपरान्त उसकी मौत हो गई। चश्मदीद गवाहों के मुताबिक़ उसके साथ मारपीट की गई और उसके सिर पुलिस की गाड़ी पर मारा गया। उसके मेडिकल स्कैन के मुताबिक़ उसके दिमाग़ी नकसीर और आघात हुए, जो चश्मदीद गवाहों के हिसाब की पुष्टि करती है। दुनिया भर में बहुत सारे लोगों ने अमीनी की मौत पर प्रतिक्रिया दी और कुछ ख़बर स्रोतों के मुताबिक़ उसकी मौत ईरान के इस्लामी गणतन्त्र में औरतों के साथ दुर्व्यवहार और हिंसा का प्रतीक बन गई है।

सन्दर्भ
-------
एकांतिक
**एकांतिक** वैष्णव संप्रदाय का प्राचीन नाम है। वैष्णव संप्रदाय को प्राचीन काल में अनेक नामों से पुकारते थे जिनमें भागवत, सात्वत तथा पांचरात्र नाम विशेष विख्यात हैं। 'एकांतिक' भी इसी का अपर पर्याय है। 'पद्मतंत्र' नामक पांचरात्र संहिता का यह वचन प्रमाण के लिए उपस्थित किया जा सकता है:

*सूरि: सुहृद् भागवत: सात्वत: पंचकालवित्‌।* 
*एकान्तिकस्तन्मयश्च पांचरात्रिक इत्यपि॥* -- (पद्मतंत्र, 4. 2. 88)
इस नामकरण के लिए पर्याप्त कारण विद्यमान है। 'एकांतिक' शब्द का अर्थ है - वह धर्म जिसमें एक ही (भगवान्‌) अंत या सिद्धांत माना जाए। भागवत धर्म का प्रधान तत्व है प्रपत्ति या शरणागति। भगवान्‌ की शरण में जाने पर ही जीव का कल्याण होता है। भगवान्‌ की जब तक कृपा जीव पर नहीं होती, तब तक उसका उद्धार नहीं होता। इस कृपा को क्रियाशील बनाने के लिए 'शरणागति' ही परम साधन है। इसलिए भागवतों का सर्वश्रेष्ठ ग्रंथ भगवद्गीता 'मामेकं शरणं व्रज' की गौरवपूर्ण शिक्षा देती है। एकांती भक्त की भगवत्प्राप्ति का वर्णन अनुस्मृत्ति में किया गया है।

*एकान्तिनो हि निर्द्वन्द्वा निराशा: कर्मकारिण:।* 
*ज्ञानग्निदग्ध-कर्माणस्त्वां विशन्ति मनस्विन:॥*  -- (अनुस्मृति, श्लोक 48)
उपनिषद् युग में भागवत धर्म 'एकायन' नाम से प्रख्यात था जो 'एकांतिक' का ही एक नूतन अभिधान है। छांदोग्य उपनिषद् (7। 1। 2) में भूमाविद्या के वर्णनप्रसंग में नारद के द्वारा अधीत विद्याओं में 'एकायनविद्या' के नाम का प्रथम उल्लेख उपलब्ध होता है- ऋग्वेदं भगवोऽध्येमि यजुर्वेदं सामवेदमथर्वाणं वाकोवाक्यमेकायन च। इस शब्द के अर्थ के विषय में प्राचीन टीकाकारों में मतभेद है। रंग रामानुज नामक श्रीवैष्णव टीकाकार की सम्मति में 'एकायन' शब्द वेद की 'एकायन शाखा' का द्योतक है जिसका साक्षात्‌ संबंध भागवत्‌ या वैष्णव संप्रदाय से है। नारद पांचरात्रीय भक्ति के महनीय आचार्य हैं। वे ही छांदोग्य के पूर्वोक्त प्रसंग में एकायन विद्या के ज्ञाता रूप से उल्लिखित किए गए हैं। इस कारण भी 'एकायन' विद्या को भागवत शास्त्र के अर्थ में ग्रहण करना उचित प्रतीत होता है। शुक्ल यजुर्वेद की काण्व शाखा का ही नाम 'एकायन शाखा' है, ऐसा 'काण्व शाखामहिमा संग्रह' नामक ग्रंथ में नागेश का कथन है। इस मत की पुष्टि 'जयाख्य संहिता' से भी होती है। इस संहिता के अनुसार पांचरात्र (वेष्णव मत) के प्रवर्तक पाँचों ऋषि, जिनके नाम औपगायन, कौशिक, शांडिल्य, भरद्वाज तथा मौंजायन हैं, काण्व शाखा के अध्येता बतलाए गए हैं (जयाख्य संहिता 1। 116)। फलत: 'एकांतिक' तथा 'एकायन' दोनों शब्द प्राचीन भागवत संप्रदाय के लिए प्रयुक्त होते थे; यह तथ्य मानना नितांत उचित है।

एकांतिक धर्म की प्राचीन संहिताओं की संख्या 108 के ऊपर बतलाई जाती है जिनमें अहिर्बुध्न्य, जयाख्य तथा बृहद् ब्रह्मसंहिता मुख्य हैं। इनमें चार विषयों का प्रतिपादन विशेष रूप से किया गया है-ज्ञान, योग, क्रिया तथा चर्या। ज्ञान के अंतर्गत ब्रह्म, जीव तथा जगत्‌ के आध्यात्मिक रूप का और सृष्टितत्व का विशेष निरूपण किया गया है। योग प्रकरण में मुक्ति के साधनभूत योग तथा उसकी प्रक्रियाओं का विवरण है। क्रियाप्रकरण में वैष्णव मंदिरों का निर्माण, मूर्ति की स्थापना आदि विषयों का वर्णन है। चर्या के अंतर्गत आह्विक क्रिया, मूर्तियों के पूजन का विस्तृत विवरण, पर्व तथा उत्सव के अवसरों पर विशिष्ट पूजा का विधान वर्णित है। इन्हीं संहिताओं के आधार पर वैष्णव संप्रदायों की विशेष उन्नति मध्य युग में होती रही।

संदर्भ ग्रंथ
------------

* डॉ॰श्रादेर : ऐन इंट्रोडक्‌शन टु पांचरात्र सिस्टम, अड्यार, 1916;
* बलदेव उपाध्याय : भागवत संप्रदाय, काशी, सं. 2010
**मणिपुरी बटेर** (Manipur Bush Quail) (Perdicula manipurensis) भारत में पाई जाने वाली बटेर पक्षी की एक क़िस्म है, जो कि पश्चिम बंगाल, असम, नागालैण्ड, मणिपुर और मेघालय के दलदली इलाकों में, जहाँ ऊँची घास होती है, पाया जाता है।   

पहले इसकी आबादी पर्याप्त थी और यह अक्सर पूर्वोत्तर भारत में तथा उत्तर भारत, जो अब बांग्लादेश है, में देखा जा सकता था। लेकिन इसके आवास क्षेत्रों के या तो संकुचित होने से और या खण्डित होने से इसकी आबादी निरंतर कम होती जा रही है और इसी कारण से इसे अंतर्राष्ट्रीय प्रकृति संरक्षण संघ ने असुरक्षित श्रेणी में रखा है।  

इस पक्षी को आख़िरी बार सन् १९३२ में देखा गया था और वैज्ञानिकों का यह मानना था कि यह विलुप्त हो गया है। लेकिन सन् २००६ में फिर से मानस राष्ट्रीय उद्यान में देखा गया हालांकि इसका चित्र नहीं उतारा जा सका और अब पक्षी प्रेमियों में यह रोमांच का विषय हो गया है।

इसको मणिपुरी भाषा में *लैंक्स सॉइबॉल* कहते हैं।

आहार
----

हालांकि इस जाति का इसके शर्मीले स्वभाव के कारण कम ही अध्ययन हुआ है लेकिन पक्षी विज्ञानियों का यह मानना है कि इसके आहार में बीज (जिनमें घास के बीज भी शामिल हैं), झड़बेरी, छोटे कीड़े जैसे चींटियाँ, घास की जड़ें इत्यादि शामिल हैं। मणिपुर में लिये गये नमूनों के पेट से घास के बीज, जंगली दालें, चींटियाँ और भंवरे के डैनों जैसी चीज़ मिली। बंदी अवस्था में रखी एक मादा छोटे बीज, मकड़ी, मक्खी, इल्ली इत्यादि खाती थी लेकिन भंवरों और तिलचट्टों को नहीं खाती थी।

प्रजनन
------

वर्तमान में इस पक्षी के आंकड़ों में कमी के कारण भूतकाल में जो इस पर अध्ययन हुआ है उसका सहारा लेकर यह पाया गया कि प्रजनन के समय यह ज़मीन में एक छोटा सा गड्ढा करके कभी-कभी उसमें घास और पत्तियाँ बिछा देता था। अमूमन यह देखा गया था कि इसका प्रजनन काल मार्च में होता था लेकिन प्रजनन करते हुये जोड़े मई के महीने में भी देखे गये थे और एक अवयस्क जनवरी के माह में भी देखा गया था।

प्रवास
------

यह पक्षी अप्रवासी ही बतलाया गया है और अपने मूल निवास में ही रहना पसन्द करता है।

सन्दर्भ
-------

1. 1 2  BirdLife International (2012). "*Perdicula manipurensis*". *IUCN Red List of Threatened Species. Version 2012.2*. International Union for Conservation of Nature. अभिगमन तिथि ३० जुलाई २०१३.
2. ↑  "'Extinct' quail sighted in India". बीबीसी. २८ जून २००६. मूल से 2 जुलाई 2013 को पुरालेखित. अभिगमन तिथि २० अगस्त २०१३.
3. 1 2 3  "MANIPUR BUSH-QUAIL" (PDF). मूल से 4 मार्च 2016 को पुरालेखित (PDF). अभिगमन तिथि २० अगस्त २०१३. Cite journal requires `|journal=` (मदद)
महर्षि महेश योगी वैदिक विश्वविद्यालय एक मान्यताप्राप्त सार्वजनिक विश्वविद्यालय है। इसकी स्थापना १९९५ में हुई थी। यह कटनी मध्यप्रदेश में स्थित है। यह महर्षि शिक्षा प्रणाली का एक हिस्सा है। यह स्नातक तथा परास्नातक दोनो ही डिग्री प्रोग्राम चलाता है।

```
       वेदभूमि, पुण्यभूमि, पूर्णभूमि भारत के भौगोलिक केन्द्रबिन्दु ब्रह्मस्थान में अवस्थित यह विश्वविद्यालय वैदिक एवं आधुनिक ज्ञान प्रदान करने वाला अद्वितीय विश्वविद्यालय है। ब्रह्ममुहूर्त से ही वेदों एवं स्तोत्रों की कर्णप्रिय सुमधुर ध्वनि सम्पूर्ण वातावरण को दैवीय बना देती है। योगासन, भावातीत ध्यान तथा सिद्धि सूत्रों का नियमित अभ्यास करते सभी वैदिक विश्वप्रशासक, छात्र,छात्राएं, शिक्षक तथा कर्मचारीगण गुरुकुल शिक्षाप्रणाली की याद तरोताजा कर देते है। विगत कई वर्षों से चल रहा 1331 श्रोत्रिय ब्रह्मनिष्ठ वेदाध्यायियों द्वारा अतिरुद्र महायज्ञ सम्पूर्ण वातावरण को न केवल सुरभित ही करता है प्रत्युत दैवीय बना देता है। यज्ञस्थल में पहुंचकर व्यक्ति परम सुख एवं शान्ति का अनुभव करता है।अद्भुत शान्ति महायज्ञ से निर्गत धूम सम्पूर्ण पर्यावरण को पवित्र बना देता है। एक तरफ महर्षि वेद विज्ञान,वेद, यज्ञानुष्ठान, ज्योतिष, स्थापत्यवेद ,दर्शन (योग), व्याकरण, पुराण, वैदिक गणित एवं संगणक विज्ञान का अध्ययन करते वैदिक विद्यार्थी तो दूसरी तरफ बी ए, बी एस सी, बी काम, एम ए, एम एस सी, एम काम, एम एस डब्लू, बी सी ए, एम ओ एम, बी ए बी एड, बी एल एड, बी एड का अध्ययन करते आधुनिक विद्यार्थी- इन्हें देखकर ऐसा लगता है जैसे प्राच्य एवं  प्रगत का अद्भुत समन्वय स्थापित हो रहा हो।अत्याधुनिक उपकरणों एवं सुविधाओं से सुसज्जित यह विश्वविद्यालय अनुपम तथा निकटभविष्य का विश्वस्तरीय विश्वविद्यालय है।
```

बाहरी कड़ियाँ
-------------

**महर्षि महेश योगी वैदिक विश्वविद्यालय** का जालघर private university
**मार्गरेट रिया सेडन** एक चिकित्सक और NASA की रिटायर्ड अंतरिक्ष यात्री है।

ऍम आर सेडन
अपनी पहली अंतरिक्ष यात्रा के बाद उन्होंने तीन अंतरिक्ष शटल उड़ानों पर उड़ान भरी मिशन विशेषज्ञ के रूप में STS-51-D,STS-40 में और STS-58 में पेलोड कमांडर के रूप में। अपने अंतरिक्ष यात्री कार्यक्रम के कैरियर के पहले और बाद में टेक्सास में वह चिकित्सा समुदाय में सक्रिय रहे। उनका जन्म ८ नवम्बर १९४७ में टेक्सास के शहर में हुआ था। और व्ही से ही उन्होंने अपनी स्नातक स्तर की पढ़ाई भी पूरी की। १९७० में में उन्होंने कैलिफोर्निया विश्वविद्यालय, बर्कले से फिजियोलॉजी में स्नातक की डिग्री प्राप्त की और १९७३ में उन्होंने टेनेसी कॉलेज ऑफ मेडिसिन विश्वविद्यालय से चिकित्सा के डॉक्टरेट की पढाई पूरी की। मार्गरेट रिया सेडन को जनवरी १९७८ में NASA ने अंतरिक्ष यात्री के रूप में चुना और उनकी अंतरिक्ष की यात्रा अगस्त १९७९ में प्रारम्भ हुई। नासा में उनका काम विभिन्न प्रकार के क्षेत्रों में था, जिसमें ओर्बिटर और पेलोड सॉफ्टवेयर, स्पेस शटल एवियोनिक्स एकत्रीकरण प्रयोगशाला, फ्लाइट डेटा फाइल,शटल चिकित्सा किट और चेकलिस्ट, लॉन्च और लैंडिंग बचाव हेलीकॉप्टर चिकित्सक, एसटीएस -6 के लिए चालक दल की सदस्य, चालक दल के उपकरण, नासा के एयरोस्पेस मेडिकल सलाहकार समिति की सदस्यता, फ्लाइट क्रू संचालन के निदेशक के तकनीकी सहायक और हेलीकॉप्टर कम्युनिकेटर

मिशन नियंत्रण केंद्र में। वह शटल/मीर पेलोड के लिए फ्लाइट क्रू संचालन के निदेशक की सहायक भी थी। वह अंतरिक्ष की तीन उड़ानों की अनुभवी और ७२२ घंटे से अधिक समय अंतरिक्ष में बिताने का अनुभव भी रखती है। 

मार्गरेट रिया सेडन की १९७८ की तस्वीर इसी दौरान उन्होंने कपने सहकर्मी अंतरिक्ष यात्री रोबर्ट गिब्ब्सों से विवाह किया और उनके तीन बच्चे हुए। सितंबर १९९६ में, उन्हें नासा द्वारा विस्तृत किया गया, नैशविले टेनेसी में वेंडरबिल्ट यूनिवर्सिटी के मेडिकल स्कूल में। वहां उन्होंने अप्रैल १९८८ में न्यूरोलैब स्पैकेलाब फ्लाइट पर अंतरिक्ष शटल कोलंबिया में उड़ान भरने वाले कार्डियोवैस्कुलर प्रयोगों की तैयारी में सहायता करवाई। और नवम्बर १९९७ में वह NASA से retired हुई और अब वह वेंडरबिल्ट मेडिकल ग्रुप के सहायक चिकित्सा दल की मुख्य अधिकारी हैं।

सन्दर्भ
-------


1. ↑  "Significant Sigma Kappas". Sigma Kappa. Archived from the original on 2007-07-11. Retrieved 2007-08-18.
2. ↑  NASA Archives, November 1998
3. ↑  Vanderbilt announces appointment
**भारतीय सारस** या **सारस क्रेन** (Sarus crane), जिसका वैज्ञानिक नाम **ऐंटिगोनी ऐंटिगोनी** (Antigone antigone) है, भारतीय उपमहाद्वीप, दक्षिणपूर्वी एशिया और ऑस्ट्रेलिया में मिलने वाली ऐंटिगोनी वंश के बड़े सारस की एक जाति है।

विवरण
-----

भारतीय सारस एक बड़ा गैर-प्रवासी सारस है जो भारतीय उपमहाद्वीप, दक्षिण पूर्व एशिया और ऑस्ट्रेलिया के कुछ हिस्सों में पाया जाता है। सबसे ऊंचा उड़ने वाले पक्षी, जो 1.8 मीटर (5 फीट 11 इंच) तक की ऊंचाई वाले, खुले झीलों की विशिष्ट और प्रतिष्ठित प्रजातियां हैं। सारस क्रेन आसानी से समग्र ग्रे रंग और विषम लाल सिर और ऊपरी गर्दन से इस क्षेत्र में अन्य क्रेन से भिन्न है। वे जंगल, कंद, कीड़े, क्रस्टेशियंस और छोटे कशेरुकी शिकार के लिए दलदल और उथले आर्द्रभूमि पर चारा। अन्य क्रेन की तरह, वे लंबे समय तक चलने वाले जोड़ी-बांडों का निर्माण करते हैं और उन क्षेत्रों को बनाए रखते हैं, जिनके भीतर वे क्षेत्रीय और प्रेम प्रस्तुतीकरण करते हैं, जिनमें ज़ोर से तुरही, छलांग और नृत्य जैसे आंदोलन शामिल हैं।

वयस्क सारस क्रेन ग्रे पंख और शरीर के साथ बहुत बड़ी होती है; एक नंगे लाल सिर और ऊपरी गर्दन का हिस्सा; एक भूरा मुकुट; और एक लंबे हरे-धूसर नीले रंग के बिल उड़ान में, लंबे समय तक गर्दन सीधे करती है, जो एक बाघ के विपरीत होता है, जो इसे वापस पीता है, और काले विंग युक्तियाँ देखी जा सकती हैं; क्रेन की लंबी गुलाबी पैर उनके पीछे चलते हैं इस पक्षी में एक धूसर कान गुप्त पैच, एक नारंगी-लाल परितारिका और एक हरा-धूसर बिल है। किशोरों का बिल के लिए एक पीले रंग का आधार होता है और भूरे रंग के धूसर सिर को पूरी तरह पंख होता है।

नंगे लाल रंग की त्वचा के साथ वयस्क के सिर और गर्दन में उज्जवल है प्रजनन के मौसम के दौरान. यह त्वचा किसी न किसी और के द्वारा कवर papillae, और एक संकीर्ण क्षेत्र के आसपास और सिर के पीछे से कवर किया जाता है, कड़ा पंख. लिंगों में अलग नहीं है, पक्षति हालांकि पुरुषों रहे हैं औसत पर महिलाओं की तुलना में बड़ा है; नर सारस की भारतीय जनसंख्या को प्राप्त कर सकते हैं की अधिकतम ऊंचाई के बारे में 180 से॰मी॰ (5.9 फीट) उन्हें दुनिया की सबसे ऊंची वर्तमान उड़ान पक्षी है। वजन के मनोनीत दौड़ व्यक्तियों 6.8–7.8 कि॰ग्राम (15–17 पौंड), जबकि पांच वयस्क *sharpii* औसतन 8.4 कि॰ग्राम (19 पौंड)है। भर में वितरण श्रृंखला, वजन से भिन्न हो सकते हैं 5 से 12 कि॰ग्राम (11 से 26 पौंड), ऊंचाई आमतौर पर से 115 से 167 से॰मी॰ (45 से 66 इंच) और पंख से 220 से 250 से॰मी॰ (87 से 98 इंच).

इन्हें भी देखें
---------------

* ऐंटिगोनी (पक्षी)
* सारस (पक्षी)
* ग्रुइफोर्मीस
* पक्षी

सन्दर्भ
-------

1. ↑  BirdLife International. 2016. *Antigone antigone*. The IUCN Red List of Threatened Species 2016. doi:10.2305/IUCN.UK.2016-3.RLTS.T22692064A93335364.en. Downloaded on 23 April 2020.
2. ↑  Fain, M. G.; Houde, P. (2004). "Parallel radiations in the primary clades of birds". Evolution. 58 (11): 2558–2573. doi:10.1554/04-235. PMID 15612298. S2CID 1296408.
3. ↑  Houde, P. (2009) "Gruiformes". in Timetree of Life (S. B. Hedges and S. Kumar, eds.) Oxford Univ. Press, New York.
4. ↑  Knox, Alan G.; Collinson, Martin; Helbig, Andreas J.; Parkin, David T.; Sangster, George (2002). "Taxonomic recommendations for British birds". Ibis. 144 (4): 707–710. doi:10.1046/j.1474-919X.2002.00110.x.
5. ↑  Olson, S. L. (1985) "The fossil record of birds". Avian biology (D. S. Farner and King, J. R. and K. C. Parkes, eds.) 8: 79–238, Academic Press, Orlando.
**एस. ए. चंद्रशेखर** (जन्म 2 जुलाई 1945) एक भारतीय फिल्म निर्देशक, निर्माता, लेखक और अभिनेता हैं जो मुख्य रूप से कॉलीवुड में काम करते हैं। उन्होंने अवल ओरु पचाई कुज़ंथाई (1978) के साथ अपने निर्देशन की शुरुआत की और उन्हें सफलता सत्तम ओरु इरुत्तराई (1981) के साथ मिली। उन्होंने सभी दक्षिण भारतीय भाषाओं में 70 से अधिक फिल्मों का निर्देशन किया है, और वे सामाजिक मुद्दों पर ध्यान केंद्रित करने वाली फिल्मों के निर्देशन के लिए जाने जाते हैं।

निजी जीवन
---------

चंद्रशेखर का एक बेटा हैं जिसका नाम विजय हैं, जो तमिल सिनेमा के प्रमुख अभिनेताओं में से एक हैं। चंद्रशेखर की एक बेटी भी थी जिसका नाम विद्या था; जिनकी दो वर्ष की आयु में मृत्यु हो गई थीं। उनके बहनोई, एस एन सुरेंद्र एक पार्श्व गायक और आवाज कलाकार हैं और उनके भतीजे विक्रांत भी एक अभिनेता हैं।

करियर
-----

चंद्रशेखर ने तमिल, तेलुगु, कन्नड़ और हिंदी में 70 से अधिक फिल्मों का निर्देशन किया है। उनके साथ निर्देशक एस. शंकर, एम. राजेश, पोनराम ने सहायक के तौर पर काम किया था।

उनकी कुछ सफल फिल्मों में *सट्टम ओरु इरुतराई* (1981), *चटानिकी कल्लू लेवु* (1981), *न्याय एलाइड* (1982), *पलेटूरी मोनागाडू* (1983), *साची* (1983), *वेट्री* (1984), *नान सिगप्पु मनिथन* (1985), *सत्तम ओरु विलायाट्टु* (1987), *सेंधूरपंडी* (1993), *रसिगन* (1994), *देवा* (1995), *एक बार फिर* (1997) और *नेन्जिरुक्कम वरई* (2006) शामिल हैं।

उन्होंने अपने प्रारंभिक वर्षों में कई फिल्मों का निर्देशन किया और बाद में विजय का अभिनय करियर शुरू करने में मदद की। उन्होंने शुरूआती दिनों में नालैया थीरपू (1992), सेंधूरापंडी (1993), रसिगन (1994), देवा (1995) और विष्णु (1995) जैसी कई फिल्मों का निर्देशन किया। उनकी ज्यादातर फिल्में विजयकांत और विजय के साथ हैं।

उन्होंने चिरंजीवी के साथ छत्तनिकी कल्लू लेवु (1981) और पल्लेटूरी मोनागाडु (1983) जैसी तेलुगु फिल्मों का भी निर्देशन किया।

संदर्भ
------

1. ↑  cbarn. "Metro Plus Coimbatore : 'Message' man". *The Hindu*. मूल से 10 November 2016 को पुरालेखित. अभिगमन तिथि 28 November 2016.
2. ↑  "Anil's father and director, SA Chandrasekhar's health stable". *The News Minute*. 2016-08-26. अभिगमन तिथि 2020-06-17.
3. ↑  "Birthday Special: 5 Facts About Vijay You Must Know". *Yahoo Movies*. मूल से 23 December 2015 को पुरालेखित. अभिगमन तिथि 2015-12-07.
4. ↑  "Vikranth in Vishal's 'Pandianadu' - Times of India". *The Times of India*.
5. ↑  "Demystifying India's highest paid film-maker — the elusive S Shankar — The Economic Times". *indiatimes.com*. अभिगमन तिथि 28 November 2016.
6. ↑  Kamath, Sudhish (26 September 2013). "Master of Bromance". *The Hindu*. अभिगमन तिथि 28 November 2016.

बाहरी कड़ियाँ
-------------

* इंटरनेट मूवी डेटाबेस पर एस. ए. चंद्रशेखर
मध्य साइबेरियाई पठार साइबेरिया में येनिसेय नदी और लेना नदी के बीच स्थित है
**मध्य साइबेरियाई पठार** (रूस: Среднесиби́рское плоского́рье, स्रेदनेसिबिर्स्कोय प्लोस्कोगोर्ये; अंग्रेज़ी: Central Siberian Plateau) उत्तर एशिया के साइबेरिया इलाक़े में येनिसेय नदी और लेना नदी के बीच में स्थित एक पठार है। इसके अलग-अलग ऊँचाइयों वाले भिन्न हिस्से हैं। इसका कुल क्षेत्रफल ३५ लाख वर्ग किमी है। इसके उत्तर में पूतोराना पहाड़ हैं और इसके दक्षिण में पूर्वी सायन पर्वत और बायकाल पर्वत स्थित हैं। पूर्व में यह पठार याकूत के मैदान की निचली भूमि में बदल जाता है। अगर पूरे साइबेरिया का क्षेत्रफल देखा जाए तो मध्य साइबेरियाई पठार उसका एक-तिहाई हिस्सा है।

इस पठार में छोटी गर्मियाँ और लम्बी भयंकर ठण्ड वाली सर्दियाँ होती हैं। इसके अधिकाँश भाग पर कोणधारी (कॉनिफ़ॅरस) वृक्षों के वन फैले हुए हैं। निचली तुन्गुसका नदी इस क्षेत्र की प्रमुख नदी है। यहाँ बहुत से खनिज मिलते हैं, जैसे कि कोयला, लोहा, सोना, प्लैटिनम, हीरा और प्राकृतिक गैस। दक्षिण अफ़्रीका के बाद रूस ही दुनिया का दूसरा सबसे बड़ा प्लैटिनम का उत्पादक है और विश्वभर की ३०% प्लैटिनम आपूर्ति यहीं से आती है।

इन्हें भी देखें
---------------

* बायकाल पर्वत
* सायन पर्वत
* साइबेरिया

सन्दर्भ
-------

1. ↑  The Central Siberian Plateau Archived 2008-06-24 at the Wayback Machine, Encyclopædia Britannica, Accessed 2007-07-13
मालदीव का 2008 का संविधान इस्लाम को राजकीय धर्म के रूप में नामित करता है । केवल मुसलमानों को देश में नागरिकता रखने की अनुमति है और इस्लाम के अलावा किसी भी विश्वास का अभ्यास करने से रोक दिया जाता है। अन्य राष्ट्रों के गैर-मुस्लिम नागरिक केवल निजी में अपने विश्वास का अभ्यास कर सकते हैं और अन्य धर्मों के प्रचार से प्रतिबंधित हैं। किसी भी निवासी को मुस्लिम आस्था में अपने बच्चे को पढ़ाना आवश्यक है। राष्ट्रपति, मंत्रियों, सांसदों और एटोल के प्रमुखों को सुन्नी मुसलमान होना आवश्यक है। सरकारी नियम इस्लामी कानून पर आधारित हैं। केवल प्रमाणित मुस्लिम विद्वान ही फतवा दे सकते हैं।

धर्म जनसांख्यिकी
----------------

जनसंख्या दक्षिण भारतीय, सिंहली और अरब समुदायों में ऐतिहासिक जड़ों वाला एक विशिष्ट जातीय समूह है मुस्लिम आबादी का अधिकांश हिस्सा सुन्नी इस्लाम का पालन करता है । गैर-मुस्लिम विदेशी, जिनमें 500,000 से अधिक पर्यटक शामिल हैं, जो सालाना (मुख्य रूप से यूरोपीय और जापानी ) आते हैं और लगभग 54,000 विदेशी कर्मचारी (मुख्य रूप से पाकिस्तानी, श्रीलंकाई, भारतीय और बांग्लादेशी ), सामान्य रूप से केवल अपने धर्मों का पालन करने की अनुमति देते हैं। यद्यपि मुस्लिम पर्यटकों और मुस्लिम विदेशी श्रमिकों को स्थानीय मस्जिद सेवाओं में भाग लेने की अनुमति दी जाती है, लेकिन अधिकांश लोग निजी तौर पर या रिसॉर्ट्स में स्थित मस्जिदों में इस्लाम का अभ्यास करते हैं जहां वे काम करते हैं और रहते हैं।
इसके अलावा, "कई नागरिक, सभी स्तरों पर, संविधान को समझते हैं कि सभी मालदीवियों को मुस्लिम होने की आवश्यकता है। संविधान यह भी निर्धारित करता है कि राष्ट्रपति को सुन्नी मुस्लिम होना चाहिए और" इस्लाम के सिद्धांतों का प्रचार करने का सर्वोच्च अधिकार है। "
"इस्लामिक निर्देश स्कूल पाठ्यक्रम का एक अनिवार्य हिस्सा था, और सरकार ने इस्लाम के प्रशिक्षकों के वेतन को वित्त पोषित किया। जबकि इस्लामी निर्देश, अधिकांश स्कूलों में इस्तेमाल होने वाले पाठ्यक्रम का केवल एक घटक था, एक स्कूल था जो अरबी को अपने माध्यम के रूप में इस्तेमाल करता था। निर्देशन और मुख्य रूप से इस्लाम पर ध्यान केंद्रित करने वाले। बहुत से लोग जिन्होंने आगे धार्मिक शिक्षा प्राप्त की, उन्होंने इसे सऊदी अरब, पाकिस्तान या अन्य इस्लामी देशों में प्राप्त किया। स्कूलों ने महिलाओं के लिए धार्मिक शिक्षा की पेशकश की; हालांकि, कोई महिला इमाम नहीं थीं।

सन्दर्भ
=======

1. ↑  "Maldives" (PDF). मूल से 18 अक्तूबर 2019 को पुरालेखित (PDF). अभिगमन तिथि 9 नवंबर 2019.
2. ↑  "Maldives".
**मलंग गढ़** महाराष्ट्र के ठाणे जिले के माथेरान हिल रेंज में स्थित एक पहाड़ी किला है। इस किले का नाम सूफी संत हाजी मलंग के नाम पर रखा गया था

इतिहास
------

मलंगगढ़ को मौर्य वंश के राजा नलदेव ने सातवीं शताब्दी में बनवाया था। किले पर शुरू में 17वीं शताब्दी में मराठों ने कब्जा कर लिया था और बाद में अंग्रेजों ने इसे जीत लिया था। कल्याण पूर्व के पास 15 किमी, अक्टूबर की शुरुआत में कर्नल हार्टले और कैप्टन जेमिसन और उनके सैनिकों के मलंगगढ़ पर आगे बढ़ने और अंत में मराठों को हराने के रूप में सुदृढीकरण पहुंचे।

बाहरी कड़ियाँ
-------------

* Haji Malang अंग्रेजी में

संदर्भ
------

1. ↑  "Haji Malang". *Qadri Shattari Silsila's online platform* (अंग्रेज़ी में). अभिगमन तिथि 2022-02-20.
2. ↑  S. N, Chanda (1998). Saints in Indian folklore : tales of saints known in various parts of India. Konark Publishers.
3. ↑  Kantak, M.R. (1993). The First Anglo-Maratha War, 1774-1783. Popular Prakashan. p. 99. ISBN 81-7154-696-X. Retrieved 2009-03-16.
4. ↑  Gazetteers Department. "Places of Interest". Government of India. Retrieved 2009-03-17.
**स्थिति एवं विस्तार-**

भूमध्य रेखा के उत्तर तथा दक्षिण में 5°अक्षांश से 10° अक्षांश तक विस्तृत जलवायु प्रदेश को विषुवत रेखीय भूमध्य रेखीय जलवायु प्रदेश कहते हैं।इसका विस्तार कभी कभी 15° से 20° अक्षांश तक भी पाया जाता है। वायुदाब पेटी में खिसकाव के कारण इसका प्रसार या संकुचन होता रहता है। इसका विस्तार दक्षिणी अमेरिका के उत्तर,उत्तर अफ्रीका के मध्य में तथा दक्षिण पूर्वी एशिया महाद्वीप में है ।दक्षिणी अमेरिका में अमेजन बेसिन, इक्वेडोर तथा उत्तरी पश्चिमी तट, अफ्रीका में कांगो बेसिन, गिनी तट तथा पूर्वी तट तथा एशिया में पूर्वी दीप समूह ,मलाया प्रायद्वीप व फिलीपींस तथा पूर्वी मध्य अमेरिका में पनामा, निकारागुआ,होंडुरास ग्वाटेमाला आदि इसी प्रदेश में सम्मिलित है ।

**जलवायु -**

*भूमध्य की प्रदेशों में वर्ष भर जलवायु सामान अर्थात उष्ण व तर रहती है। सूर्य लगभग वर्षभर लंबवत चमकता है तथा वर्ष पर्यंत रात व दिन की अवधि में भी बहुत कम अंतर रहता है । इन प्रदेशों में वर्षभर ऊंचे तापमान रहते हैं औसत तापमान 27℃ एवं वार्षिक तापांतर केवल 2℃ से 3℃ मिलता है।*

दिन का तापमान यद्यपि बहुत अधिक नहीं होता है किंतु अधिक ऊष्मा, प्रखर प्रकाश, मंद वायु तथा उच्च आद्रता के कारण मौसम असहनीय हो जाता है। यहां शीत ऋतु नही होती है तथा वर्ष भर संवाहनीय वर्षा होती है ।

वर्षा प्रायः रोजाना सायं काल 4:00 से प्रारंभ हो जाती है जो कि बहुत तेज व मूसलाधार होती है। वर्षा का वार्षिक औसत तटीय एवं पर्वतीय भागों में क्रमशः 200 से 300 सेंटीमीटर है।

वर्षा की अधिकता के कारण यहां पर दलदल बन जाते हैं। यहां मेघ अधिक छाया रहता है ।प्रायः कपासी बादल पाए जाते हैं दिन में अधिक तापमान वाले समय मे बादल अधिक रहते है, जबकि रात्रि तथा सांय काल के समय आकाश स्वच्छ रहता है ।

**प्राकृतिक वनस्पति -**

उच्च तापमान एवं भारी वर्षा के फलस्वरूप भूमध्यरेखीय प्रदेशों में सघन व सदाबहार वन मिलते हैं। ये वर्षभर हरे-भरे एवं इतने सघन होते हैं कि सूर्य की किरणें भी इनमें प्रवेश नहीं कर पाती है।

*मुख्य वृक्ष महोगनी , सिनकोना, आबनूस ,एबोनी, एबनुस ,चंदन ,रबड़, बेेेत आदि है । यहाँ वृक्षों पर अनेक बेल तथा लताएं उग आती है ।वनों में अनेक प्रकार के प्राणी बहुतायत में पाए जाते हैं ।*

प्रमुख वृक्ष – महोगनी , एबोनी , रोजवुड , आयरनवुड , रबड़ , गाटापर्चा
अपने वाहन मकर पर सवार माता गंगा
हिंदू पौराणिक कथाओं, के अनुसार मकर, एक मिथकीय प्राणी है और देवी गंगा और वरुण का वाहन है। यह प्रेम और वासना के हिन्दू देवता कामदेव का प्रतीक चिह्न भी है और उनके ध्वज जिसे कर्कध्वज कहा जाता है पर चित्रित है। 

परंपरागत रूप से मकर को एक जलीय प्राणी माना जाता है और कुछ पारंपरिक कथाओं में इसे मगरमच्छ से जोड़ा गया है, जबकि कुछ अन्य कथाओं में इसे एक सूंस (डॉल्फिन) माना गया है। कुछ स्थानों पर इसका चित्रण एक ऐसे जीव के रूप में किया गया है जिसका शरीर तो मीन का है किंतु सिर एक गज का. पारंपरिक रूप से मकर जल से संबंधित जीव है, वह जल जो अस्तित्व और प्रजनन का स्रोत है। ज्योतिष में, मकर, बारह राशियों में से एक है।

सन्दर्भ
-------


|  |  |
| --- | --- |
|  |  विकिमीडिया कॉमन्स पर ***मकर*** से सम्बन्धित मीडिया है।  |

makar jinhone ye shabd aur iska chitra banaya unhone saty ko jaante hue saty ko dabaya chupaya hai isi karan ve ab apne sabse anmol kriti makar ke roop me ho gye waise makar rakam rakam jo stri purush apne sharir par dharan karte hai as like chandi alumina aadi
दिसंबर 2001 में पूर्वी भारत और बांग्लादेश के ऊपर एयरोसौल
**एशियाई भूरा बादल**, वायु प्रदूषकों द्वारा बारबार बनने वाला एक विशाल बादल अथवा परत है जिसकी मोटाई लगभग 3000 मी होती है और इसका विस्तार दक्षिण एशिया के कुछ हिस्सों तक होता है जिनमें उत्तरी हिंद महासागर, भारत और पाकिस्तान शामिल हैं। दुनिया के इस हिस्से में सर्दियों के चार महीने लगभग न के बराबर बारिश होती है, जिसके कारण आकाश में व्याप्त प्रदूषक और धूल के कण धुल नहीं पाते और समय के साथ इनकी सघनता बढ़ती रहती है। कभी कभी तो सूरज भी अस्पष्ट नज़र आता है। प्रदूषण की इस मोटी परत को दुनिया का सबसे बड़ा प्रदूषण माना जाता है।

उपग्रह से प्राप्त तस्वीरों में यह बादल प्रति वर्ष जनवरी से मार्च के मध्य हवा में तैरते एक विशाल भूरा धब्बे के समान दिखाई देता है जो दक्षिण एशिया के अधिकांश और हिंद महासागर के उत्तरी भाग को ढके रहता है।

यह विभिन्न कणों, एयरोसौल और जैविक सामग्री के दाहन, औद्योगिक उत्सर्जन और मोटर वाहनों द्वारा उत्सर्जित गैसीय प्रदूषकों के मिश्रण से बनता है। इसका एक उल्लेखनीय उदाहरण ग्रामीण भारत और बांग्लादेश में ईंधन के रूप में जलाया जाने वाला गोबर है। इन कणों से बना यह कुहासा विषैला होता है और वर्षा और धूप पर यह विपरीत प्रभाव डालता है। इसके प्रभावों के चलते प्रतिवर्ष लाखों लोग अपनी जान गंवाते है।

सन्दर्भ
-------
Sport utility vehicleसाँचा:SHORTDESC:Sport utility vehicle

**मर्सिडीज-बेंज जी-क्लास**(अंग्रेजी़:Mercedes-Benz G-Class) जिसे कभी-कभी बोलचाल की भाषा में **जी-वैगन(Geländewagen का संक्षिप्त नाम)** कहा जाता है।  
यह ऑस्ट्रिया में मैग्ना स्टेयर (पूर्व में स्टेयर-डेमलर-पुच) द्वारा निर्मित एक चार-पहिया ड्राइव ऑटोमोबाइल है,जिसे मर्सिडीज-बेंज द्वारा बेची जाती है। इसे मूल रूप से एक सैन्य ऑफ-रोडर के रूप में विकसित किया गया था। बाद में इसमें और अधिक शानदार मॉडल जोड़े गए। कुछ बाजारों में 2000 तक इसे पुच नाम के तहत पुच जी के रूप में बेचा गया था।**जी-वैगन**की विशेषता इसकी बाहरी आकर्षक बनाबट है,विभिन्न प्रकार के बाहरी बनाबट ग्राहकों को काफी आकर्षित करते हैं। यह बनावट में पूरी तरह से तीन लॉकिंग डिफरेंशियल का उपयोग करता है। यह इस प्रकार की सुविधा प्रदान करनेवाले कुछ यात्री कार वाहनों में से एक है।

2006 में इसमें अभीष्ट बदलाव कर एक नए मॉडल यूनीबॉडी एसयूवी मर्सिडीज-बेंज जीएल-क्लास के रूप में मार्केट में उतारा गया। इन सब के बावजूद जी-क्लास अभी भी उत्पादन में है। डेमलर के इतिहास में 43 वर्षों की अवधि के साथ सबसे लंबे समय तक उत्पादित वाहनों में से एक है। केवल यूनिमोग ही इससे आगे निकलता है।  2018 में मर्सिडीज-बेंज ने मामूली डिजाइन परिवर्तन कर तकनीकी रूप से नई दूसरी पीढ़ी का शुभारंभ किया ।

इतिहास
------

Karl Benz (1844–1929) made the 1886 बेंज पेटेंट मोटोरवैगन, जिसे व्यापक रूप से पहला ऑटोमोबाइल माना जाता है।
ईरान के राजा मोहम्मद रजा शाह (उस समय एक महत्वपूर्ण मर्सिडीज शेयरधारक) द्वारा मर्सिडीज को दिए गए सुझाव से जी-क्लास को एक सैन्य वाहन के रूप में विकसित किया गया था।  1979 में इसे एक असैनिक वाहन के रूप में नामित किया गया। इस सैन्य भूमिका में वाहन को कभी-कभी "भेड़िया" कहा जाता था।

जी-क्लास का विकास 1972 में ग्राज़, ऑस्ट्रिया में डेमलर-बेंज और स्टेयर-डेमलर-पुच के बीच एक सहकारी समझौते के साथ शुरू हुआ। मर्सिडीज-बेंज स्टटगार्ट के इंजीनियर डिजाइन और परीक्षण के प्रभारी थे, जबकि ग्राज़ में टीम ने उत्पादन योजनाओं का विकास किया। पहला लकड़ी का मॉडल 1973 में डेमलर-बेंज प्रबंधन को प्रस्तुत किया गया था, जिसमें 1974 में जर्मन कोलफील्ड्स, सहारा डेजर्ट और आर्कटिक सर्कल सहित विभिन्न परीक्षण शुरू करने वाले पहला चालनयुक्त प्रारूप था।

सन्दर्भ
-------

1. ↑  "Algerian factory unveils new locally assembled truck for Algerian military". Db-defenceweb.co.za. मूल से 2015-10-09 को पुरालेखित. अभिगमन तिथि 2015-03-16.
2. ↑  "Cross country 1/4 ton military jeeps". ELBO. मूल से 2011-07-18 को पुरालेखित. अभिगमन तिथि 2010-10-06.
3. ↑  O'Kane, Sean (5 September 2021). "Mercedes-Benz Reveals an Electric G-Wagen Concept for the Future". *The Verge*. अभिगमन तिथि 12 May 2022.
4. ↑  "Mercedes-Benz G-Class to be produced till 2020". MSN Arabia. मूल से 21 May 2012 को पुरालेखित. अभिगमन तिथि 7 August 2012.
5. ↑  "Mercedes-Benz G-Wagen, Austria". मूल से 2016-12-27 को पुरालेखित. अभिगमन तिथि 2012-01-04.
हाथ एवं पैर में मिक्सोडेमा
**मिक्सोडेमा** (Myxoedema) शरीर गठन संबंधी रोग है जो थाइरॉइड ग्रंथि की न्यून क्रिया के कारण उत्पन्न होता है। 

थाइरॉइड रस की कमी के कारण विभिन्न आयु में विभिन्न लक्षण दिखाई पड़ते हैं। अत: आयु के अनुसार मिक्सोडीमा के विभिन्न नाम भी हैं। भ्रूणावस्था या शिशुकाल में होनेवाला रोग **जड़वामनता** (ckretinism) यौनारंभ (puberty) काल में होनेवाला रोग यौन मिक्सोडीमा तथा वयस्क अवस्था में होनेवाला वयस्क मिक्सोडीमा कहलाता है। वैसे मिक्सोडीमा दो प्रकार का होता है: प्रथम प्रकार थाइरॉइड रस की कमी का कारण थाइरॉइड ग्रंथि का रोग होता है, जिससे यह ग्रंथि रस बनाने की अपनी सामान्य क्रिया नहीं कर पाती है तथा दूसरे प्रकार में शल्य क्रिया से जब थाइराइड ग्रंथि काट दी गई हो तब रस की कमी या रस की अनुपस्थिति हो जाती है। पुरुषों की अपेक्षा स्त्रियाँ इस रोग से अधिक पीड़ित रहती है। एक ही वंश के रोगियों में यह रोग बहुधा मिलता है तथा माता-पिता द्वारा संचारित होता है। गलगंड (goiter) के स्थानिकमारी स्थान में माँ के शरीर में आयोडीन की कमी से शिशु की थाइरॉइड ग्रंथि का पूर्ण विकास न होने पर शिशु को यह रोग हो सकता है।

शिशुकाल में मोटी त्वचा, मोटा स्वर, बड़ी जीभ, नेत्रों में आपस में अधिक दूरी, शिशु को बैठने, खड़े होने तथा बोलने में अपनी आयु से अधिक समय लगाना, बड़ा सिर, चिपटी नाक, मोटे मोटे ओंठ, खुला मुँह, बाहर लटकती जीभ, स्थूलता, देखने में मूर्ख लगना आदि, इसके लक्षण हैं। बुद्धि का विकास जड़ बुद्धिवाले या मंद बुद्धिवाले बालक के समान होता है। शरीर के बाल गिरना, शरीर के ताप की कमी, स्मरणशक्ति का लोप, आधा पागलपन तथा चयापचय (metabolic) गति की कमी इस रोग में पाई जाती है। चिकित्सा में थाइरॉइड ग्रंथि का निष्कर्ष (extract) दिया जाता है, जिससे रस की प्राकृतिक कमी पूरी हो जाय।

रोग रोकने के लिए, जिस प्रदेश में गलगंड रोग पाया जाता हो वहाँ की गर्भवती स्त्री को आयोडीन का सेवन कराना चाहिए। भारत के अनेक स्थानों में, जैसे बिहार के मोतिहारी जिले में गलगंड रोग प्रचुरता से देखा जाता है। अत: वहाँ नमक में आयोडीन यौगिक मिलाकर सरकार द्वारा बेचा जाता है।
वार्तू और तिब्बती लिपियों में महाव्युत्पत्ति का मुखपृष्ठ
**महाव्युत्पति** (तिब्बती भाषा में : བྱེ་བྲག་ཏུ་རྟོགས་པར་བྱེད་པ།, bye brag tu rtogs par byed pa) संस्कृत-तिब्बती द्विभाषिक पारिभाषिक कोश (Glossary) है। इसमें 285 अध्यायों में लगभग नौ हजार संस्कृत शब्दों का तुल्य तिब्बती शब्द दिये गये हैं। बौद्ध सम्प्रदाय के पारिभाषिक शब्दों का अर्थ देने के साथ-साथ पशु-पक्षियों, वनस्पतियों और रोगों आदि के पर्यायों का इसमें संग्रह है। इसमें लगभग 9,000 शब्द संकलित है। दूसरी ओर, मुहावरों, नामधातु के रूपों और वाक्यों के भी संकलन है। यह विश्व का सबसे पहला द्विभाषी शब्दकोश है। इसकी रचना तिब्बत में आठवीं शताब्दी के अन्तिम भाग एवं 9वीं शताब्दी के आरम्भिक भाग में हुई थी। 

महाव्युत्पत्ति का निर्माण संस्कृत के बौद्ध धर्मग्रन्थों का तिब्बती भाषा में अनुवाद करने में सुविधा प्रदान करने के उद्देश्य से किया गया था। बाद में इसी तरह के पारिभाषिक कोश चीनी भाषा, मंगोली भाषा और मंचू भाषा के लिये भी बने।

इन्हें भी देखें
---------------

* पालि, प्राकृत और अपभ्रंश का कोश वाङ्मय

बाहरी कड़ियाँ
-------------

* महाव्युत्पत्तिः (संस्कृत विकिस्रोत)
* Mahavyupatti Dictionary complete (इसमें संस्कृत और तिब्बती शब्द, तिब्बती लिपि में हैं।)
* Mahavyutpatti : The Sanskrit-Chinese-Tibetan Dictionary
* चार भाषाओं वाली महाव्युत्पत्ति (TBRC पर)
**मार्कस स्टीफन** (जन्म 1 अक्टूबर 1969) एक नौरुणराजनेता और पूर्व खिलाड़ी हैं, जो पहले नाउरू मंत्रिमंडल केसदस्य थे, और जिन्होंने दिसंबर 2007 से नवंबर 2011 तक नौरु के राष्ट्रपति के रूप में कार्य किया। नौरुण सांसद लॉरेंस स्टीफन के पुत्र, स्टीफन थे विक्टोरिया , ऑस्ट्रेलिया में सेंट बेडेस कॉलेज और RMIT विश्वविद्यालय में शिक्षित। शुरू में ऑस्ट्रेलियाई नियम फुटबॉल खेलते हुए , उन्होंने भारोत्तोलनके खेल को आगे बढ़ाने का विकल्प चुना, जिसमें उन्होंने 1990 और 2002 के बीच ग्रीष्मकालीन ओलंपिक और राष्ट्रमंडल खेलों में नारू का प्रतिनिधित्व किया, सात राष्ट्रमंडल स्वर्ण पदक जीते।

| मार्कस स्टीफन |
| --- |
|  |
|  |
| नौरू के अध्यक्ष |
| **कार्यालय में हूँ**
19 दिसंबर 2007 - 10 नवंबर 2011 |
| डिप्टी | कीरेन केके |
| इससे पहले | लुडविग स्कॉटी |
| इसके द्वारा सफ़ल | फ्रेडी पिचर |
| नौरुण संसद के सदस्य 
Anetan के लिए |
| **कार्यालय में हूँ**
3 मई 2003 - 13 जुलाई 2016 |
| इससे पहले | वासल गादोएंगिन |
| इसके द्वारा सफ़ल | सीन ओपेनहाइमर |
| व्यक्तिगत विवरण |
| उत्पन्न होने वाली | 1 अक्टूबर 1969 (उम्र 49) 
नौरु [१] |
| राजनीतिक दल | स्वतंत्र |
**मार्कस रैशफोर्ड** (अंग्रेज़ी: Marcus Rashford) एक अंग्रेजी पेशेवर फुटबॉलर है जो प्रीमियर लीग क्लब मैनचेस्टर यूनाइटेड और इंग्लैंड की राष्ट्रीय टीम के लिए फ़ॉरवर्ड के रूप में खेलते हैं।

मैनचेस्टर यूनाइटेड की युवा प्रणाली का हिस्सा रहे रैशफोर्ड सिर्फ सात साल की उम्र में ही क्लब में शामिल हो गए। रैशफोर्ड ने फरवरी 2016 में यूईएफए यूरोपा लीग में फुटबॉल क्लब मिशिलैंड के खिलाफ अपना यूरोपीय पदार्पण किया और टीम के लिए दो गोल स्कोर किए। उन्होंने तीन दिन बाद आर्सेनल के खिलाफ अपने प्रीमियर लीग करियर की शुरुआत की। उन्होंने अपने पहले मैनचेस्टर डर्बी के साथ-साथ अपने ईएफएल कप और यूईएफए चैंपियंस लीग के पदार्पण में भी स्कोर किया। मैनचेस्टर यूनाइटेड के साथ रैशफोर्ड ने एफए कप, दो ईएफएल कप, एफए कम्युनिटी शील्ड और यूईएफए यूरोपा लीग जीता है।

रैशफोर्ड ने मई 2016 में इंग्लैंड के लिए अपने पदार्पण मैच में स्कोर किया और अपने पहले सीनियर अंतरराष्ट्रीय मैच में स्कोर करने वाले सबसे कम उम्र के अंग्रेजी खिलाड़ी बन गए। वह दो यूईएफए यूरोपीय चैम्पियनशिप में भाग ले चुके हैं। यूईएफए यूरो 2016 में जहां वह टूर्नामेंट के सबसे कम उम्र के खिलाड़ी थे वहीं यूईएफए यूरो 2020 में वह इटली के खिलाफ फ़ाइनल में शामिल हुए और इंग्लैंड उपविजेता रहा। उन्होंने 2018 तथा 2022 फीफा विश्व कप में भी इंग्लैंड का प्रतिनिधित्व किया है।

सन्दर्भ
-------

1. ↑  "2017/18 प्रीमियर लीग के लिए टीमों की पुष्टि की गई". प्रीमियर लीग. 1 सितंबर 2017. अभिगमन तिथि 23 जून 2023.
2. ↑  "मार्कस रैशफोर्ड : ओवरव्यू". ईएसपीएन. अभिगमन तिथि 23 जून 2023.
3. ↑  "मार्कस रैशफोर्ड : ओवरव्यू". प्रीमियर लीग. अभिगमन तिथि 23 जून 2023.

बाहरी कड़ियाँ
-------------

|  |  |
| --- | --- |
|  | **Marcus Rashford** से संबंधित मीडिया विकिमीडिया कॉमंस पर उपलब्ध है।  |

* प्रोफाइल मैनचेस्टर यूनाइटेड एफ़.सी. की वेबसाइट पर
* प्रोफाइल फुटबॉल एसोसिएशन की वेबसाइट पर
**मिज़ो** पूर्वोत्तरी भारत, पश्चिमी बर्मा व पूर्वी बांग्लादेश में जड़े रखने वाला एक जातीय समूह है। वे मिज़ो भाषा और कुकी भाषा-परिवार की कुछ अन्य भाषाओं के मातृभाषी हैं। वर्तमानकाल में मिज़ो समुदाय पूर्ण भारत के लगभग सभी मुख्य नगरों में पाये जाते हैं। अधिकांश मिज़ो ईसाई मत के अनुयायी हैं हालांकि उनकी कुछ परम्परागत आस्थाएँ भी हैं। मिज़ो लोगों का साक्षरता दर ९१% है, जो भारत के सभी समुदायों में सबसे ऊँची श्रेणी पर है।

नामोत्पत्ति
-----------

"मिज़ो" शब्द मिज़ो भाषा के दो शब्दों को मिलाकर बना है। "मिज़ो" में "मि" का अर्थ "व्यक्ति" या "लोग" है। "ज़ो" शब्द को लेकर विवाद है। कुछ के अनुसार इसका मतलब "ऊची भूमि" है - यदि यह सही है तो "मिज़ो" का अर्थ "पहाड़ के लोग" है। इतिहासकार लालथंगलिआना द्वारा प्रस्तुत एक अन्य मत के अनुसार "ज़ो" का मतलब "ठंडा प्रदेश" है - यानि "मिज़ो" का अर्थ "ठंडी जगह वाले लोग" हो सकता है।

शाखाएँ
------

मिज़ो समुदाय की कई परम्परागत शाखाएँ मानी जाती हैं जिनमें लुशाई, मारा, लई, म्हार, पावी और गंग्ते शामिल हैं।

इन्हें भी देखें
---------------

* मिज़ोरम
* मिज़ो भाषा

सन्दर्भ
-------

1. ↑  R. L. Thanzawna, C. G. Verghese (1997). A History of the Mizos, Volume 1. Vikas Publishing House.
2. ↑  Lalthangliana B (2001) The history of Mizos in India, Burma and Bangladesh.